શહેરના પરા તળાવની બાજુમાં 10 ફૂટ ઊંડાઇનો ગણેશ વિસર્જન કુંડ બુધવારે પાલિકા તંત્ર બનાવશે અને કુંડને લાઇનર લગાવીને શુધ્ધ પાણીથી ભરવામાં આવશે. કુંડ ફરતે લાઇટિંગ પણ કરાશે. અહીં આકસ્મિક અકસ્માત ન સર્જાય તે માટે જગ્યાને કોર્ડન કરાશે અને વ્યવસ્થા સાચવવા પાલિકાના કર્મીઓને ફરજ પણ સોંપવામાં આવશે. શુક્રવારથી ગણેશ વિસર્જન થઇ શકે તે માટે કુંડ પૂર્ણ રીતે તૈયાર કરી દેવાશે તેમ પાલિકાના સૂત્રોએ કહ્યું હતું. જેમાં મોટા ગણેશ મૂર્તિના કુંડમાં વિસર્જનના દિવસે ક્રેઇનની સુવિધા કરાશે.